ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032670

ขอให้ปรับปรุงระบบการให้บริการของโรงพยาบาลสิรินธร แขวงประเวศ เขตประเวศ กรุงเทพมหานคร กรณีการขอรับประวัติการรักษาเพื่อให้บุตรชายใช้ในการอภัยโทษในเรือนจำ เนื่องจากวันที่ 17 สิงหาคม 2566 เวลาประมาณ 04.00 น. ผู้ร้องได้เดินทางไปยังโรงพยาบาลฯดังกล่าว และในวันที่ 16 สิงหาคม 2566 ผู้ร้องได้ติดต่อมาที่โรงพยาบาลสิรินธรแล้ว เจ้าหน้าที่เพศหญิง (ไม่ทราบชื่อ ไม่ทราบนามสกุล) แจ้งผู้ร้องว่าให้เดินมาช่วงเวลา 09.00 น.จากนั้นในวันที่ผู้ร้องเดินทางมาผู้ร้องไปรอรับคิว ได้คิวที่ 2 คิว S ตอนช่วงเวลาประมาณ 06.00 น.โดยที่ผู้ร้องไม่มีใบนัด และมีผู้ป่วยอีก 70 คนที่ไม่มีใบนัดเช่นเดียวกัน ผู้ร้องจะต้องรอเรียกตอนเวลา 09.00 น. จากนั้นเมื่อถึงเวลาประมาณ 10.00 น. ผู้ร้องขึ้นไปชั้น 4 ชำระเงินอีก 70 บาท (เจ็ดสิบบาทถ้วน) และผู้ร้องได้รับเอกสารประวัติการรักษาฯ ตอนเวลา 11.00 น. ซึ่งผู้ร้องเห็นว่าทางโรงพยาบาลฯดำเนินการล่าช้า เพราะผู้ร้องจะต้องรอคิวจากคนที่มีใบนัด ส่งผลให้ผู้ร้องไม่ได้รับความสะดวกในการติดต่อใช้บริการเป็นอย่างมาก รวมทั้งเมื่อมีการสอบถามกับเจ้าหน้าที่พยาบาลฯก็แจ้งว่าขึ้นอยู่กับผู้บริหารที่มีการวางระเบียบแบบนี้ ผู้ร้องจึงเห็นว่าถ้าบริหารแบบนี้ควรเปลี่ยนผู้บริหาร (ตามผู้ร้องแจ้ง) ทางโรงพยาบาลควรมีการจัดคิวตามเวลาที่ผู้ป่วยไปติดต่อใช้บริการ และในช่วงเวลาประมาณ 04.00 น. ที่ผู้ร้องมาติดต่อใช้บริการมีรถยนต์จอดเป็นจำนวนมาก ทั้งที่ยังไม่ค่อยมีผู้ป่วยจึงประสงค์ให้ตรวจสอบรถยนต์ที่มาจอดเพิ่มเติม 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata